
	UKMERGĖS RAJONO SAVIVALDYBĖS ADMINISTRACIJOS 
DIREKTORIUS

	

	ĮSAKYMAS

	DĖL INFEKCIJŲ PLITIMĄ RIBOJANČIO REŽIMO TAIKYMO UKMERGĖS VAIKŲ LOPŠELYJE-DARŽELYJE „SAULUTĖ“

	

	2020 m. lapkričio       d. Nr. 

	Ukmergė



Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 26 straipsnio 3 dalies 1 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremalios situacijos paskelbimo“, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1487 „Dėl ikimokyklinio ir priešmokyklinio ugdymo organizavimo būtinų sąlygų“, atsižvelgdamas į Nacionalinio visuomenės sveikatos centro prie Sveikatos apsaugos ministerijos Vilniaus departamento 2020 m. lapkričio 9 d. raštą Nr. (10-24 16.1.17 E)2-94805 „Dėl siūlymo pratęsti infekcijų plitimą ribojantį režimą“ bei siekdamas suvaldyti/sumažinti COVID-19 ligos (koronaviruso infekcijos) plitimą Ukmergės rajono savivaldybės teritorijoje:
1. N u r o d a u  pratęsti Ukmergės vaikų lopšelyje-darželyje „Saulutė“ infekcijų plitimą ribojantį režimą (stabdyti ugdymo procesą) nuo 2020 m. lapkričio 11 d. iki lapkričio 13 d. imtinai.
2. Į p a r e i g o j u  Ukmergės vaikų lopšelio-darželio „Saulutė“ direktorę Gvidą Rinkevičienę:
2.1. vykdyti visus Nacionalinio visuomenės sveikatos centro prie Sveikatos apsaugos ministerijos Vilniaus departamento nurodymus dėl COVID-19 ligos (koronaviruso infekcijos) plitimą mažinančių priemonių taikymo Ukmergės vaikų lopšelyje-darželyje „Saulutė“;
2.2. užtikrinti, kad Ukmergės vaikų lopšelio-darželio „Saulutė“ darbuotojai, vaikai, turėję sąlytį su sergančiuoju COVID-19 liga (koronaviruso infekcija) lopšelyje-darželyje, operatyviai atliktų tyrimą COVID-19 ligai (koronaviruso infekcijai) nustatyti, taip pat užtikrinti, kad šie darbuotojai, kol gaus neigiamą tyrimo atsakymą, laikytųsi Asmenų, sergančių COVID-19 liga (koronaviruso infekcija), asmenų, įtariamų, kad serga COVID-19 liga (koronaviruso infekcija), ir asmenų, turėjusių sąlytį, izoliavimo namuose, kitoje gyvenamojoje vietoje ar savivaldybės administracijos numatytose patalpose taisyklių, patvirtintų Lietuvos Respublikos sveikatos apsaugos ministro 2020 m. kovo 12 d. įsakymu Nr. V-352 (Lietuvos Respublikos sveikatos apsaugos ministro 2020 m. gegužės 29 d. įsakymo Nr. V-1335 redakcija);
2.3. užtikrinti Ukmergės vaikų lopšelio-darželio „Saulutė“ patalpų valymą ir dezinfekciją vadovaujantis Lietuvos Respublikos sveikatos apsaugos ministerijos pateiktomis rekomendacijomis dėl sveikatos priežiūros įstaigų patalpų ir ne sveikatos priežiūros įstaigų patalpų dezinfekcijos (kai galimas užteršimas SARS-CoV-2 virusu) bei rekomendacijomis dėl aplinkos valymo ir dezinfekcijos, esant nepalankiai COVID-19 ligos (koronaviruso infekcijos) situacijai.


Administracijos direktorius				Darius Varnas

